**אדם מיטשל למברט** (באנגלית: **Adam Mitchel Lambert**; נולד ב-29 בינואר 1982), הוא זמר, פזמונאי, דוגמן, ושחקן יהודי-אמריקאי.

כנער, למברט השתתף במופעי תיאטרון ולמד שיעורי משחק ושירה. מאוחר יותר כאשר סיים את לימודי התיכון שלו החל ללמוד באוניברסיטת קליפורניה. את דרכו הבין לאומית החל בשנת 2009 כשהשתתף בעונה השמינית של תוכנית המציאות "אמריקן איידול" בה סיים במקום השני. מאוחר יותר באותה שנה, הוציא לאור את אלבום הבכורה שלו, "For Your Entertainment" שהגיע ביציאתו היישר למקום השלישי במצעד הבילבורד 200. מאוחר יותר הוציא כ-7 סינגלים בהם, "Whataya Want From Me" אשר הועמד לפרס גראמי בקטגוריית שיר הפופ הטוב ביותר. נכון לאפריל 2012, מכר האלבום מעל 2 מיליון עותקים.

בשנת 2012, למברט הוציא את אלבום האולפן השני שלו, "Trespassing" שהגיע לראש מצעדי קנדה, הונגריה, והבילבורד 200 בארצות הברית ובכך הפך אותו לאמן ההומוסקסואל הראשון בהיסטוריה שכובש את המצעד. מגזין הרולינג סטון הכתיר אותו כאלבום הטוב ביותר של 2012. אלבומו השלישי, "The Original High" הגיע לעשרת המובילים בניו זילנד, בריטניה, פינלנד, צ'כיה וארצות הברית. בשנת 2020 הוציא למברט את אלבומו הרביעי, "Velvet" שהגיע למקום ה-8 באוסטרליה. באותה שנה ייסד ארגון ללא כוונת רווח בשם "Feel Something Foundation", אשר מתמקד בעזרה ותמיכת אנשי קהילת הלהט"ב.

לצד קריירת הסולו שלו, למברט החל להיות הסולן הראשי של להקת הרוק הבריטית קווין שכלל כ-5 סיבובי הופעות בין לאומים עם הלהקה מאז שנת 2011 תחת השם "Queen + Adam Lambert". נכון לשנת 2020 הונו האישי נאמד בכ-30 מיליון דולר.

ביוגרפיה
--------

### 1982–2000: ילדות וראשית חיים

למברט נולד ב-29 בינואר 1982 באינדיאנפוליס שבאינדיאנה, ארצות הברית לאם, ליילה, שיננית ואב, אבר, מנהל תוכנה. אימו יהודייה עם שורשים מרומניה ואביו ממוצא נורווגי. יש לו אח קטן בנוסף בשם ניל. למברט גדל כיהודי ואף ביצע שירים בעברית, בהם "שיר לשלום" ו-"התפילה" בקונצרט מחווה בשנת 2005 לראש ממשלת ישראל שנרצח, יצחק רבין. זמן קצר לאחר לידתו, משפחתו עברה להתגורר בסן דייגו שבקליפורניה.

מגיל 9, למברט הופיע בתיאטרון ברשת הטלוויזיה "Metropolitan Educational Theatre". כמה שנים לאחר מכן, החל בלימודי משחק ושירה למברט למד בחטיבת הביניים "מסה ורד", שם זכה בתחרות שירה כשביצע את השיר "Thriller" של מייקל ג'קסון, ובתיכון "מאונט כרמל", שם הופיע בתיאטרון, שר במקהלה ולעיתים הופיע יחד עם להקת הג'אז הבית ספרית "MC Jazz". לאחר שסיים את לימודיו בתיכון בשנת 2000, למד באוניברסיטת קליפורניה אך עזב לאחר כחמישה שבועות ועבר להתגורר בלוס אנג'לס. מאוחר יותר אמר בראיון,

> "פשוט החלטתי שמה שאני באמת רוצה לעשות זה לנסות לעבוד בעולם הבידור האמיתי, החיים הם הכול על לקיחת סיכונים כדי להשיג את מבוקשך".
> 
>

קריירה
------

### 2001–2008: תחילת הקריירה

בגיל 19 קיבל למברט את עבודתו המקצועית הראשונה, כאשר הופיע באוניית תענוגות במשך עשרה חודשים אצל הכוריאוגרפית אניטה מאן. לאחר מכן הופיע במופע אופרה במחוז אורנג' בקליפורניה. בגיל 21 הוא הוחתם עם מנהל אישי והשתתף בסיבוב הופעות אירופי של המחזמר "שיער". בשנת 2004 הופיע בהפקת חברת התיאטרון תחת הכוכבים (TUTS) בהשראת הספר "הבריגדון", ובהפקה של אולם התיאטרון פסאדינה במחזמר "‎110 in the Shade" לפני שלוהק לתפקיד יהושע במחזמר "עשרת הדיברות" לצד השחקן ואל קילמר. תפקידיו משכו את תשומת ליבו של מנהל הליהוק של המחזמר "מרשעת" ולוהק לאחד התפקידים שהמשיך לאחר מכן לסיבוב הופעות בארצות הברית.

באותה תקופה הופיע לזמן קצר עם להקת הרוק "The Citizen Vein" עם סטיב סידלניק, טומי ויקטור ומונטה פיטמן. בנוסף עבד כמפיק מוזיקלי, אוסף הקלטותיו משנת 2005 הוצאו לאור באלבומו "Take One" בשנת 2009.

למברט מופיע בשנת 2009 בשדה תעופה בסן דייגו עם המנון ארצות הברית
### 2009: אמריקן איידול

למברט נבחן לעונה השמינית של תוכנית המציאות "אמריקן איידול" בסן פרנסיסקו, קליפורניה. באודישן הראשוני שלו הוא ביצע את השירים "Rock with You" של מייקל ג'קסון, ו-"Bohemian Rhapsody" של להקת קווין. בשבוע לאחר מכן ביצע את השירים כמופע סולו, "What's Up?‎" של הלהקה 4 נון בלונדס ו-"Believe" של הזמרת שר וכדואט קבוצתי, "Some Kind of Wonderful" של להקת "Soul Brothers Six". השופט סיימון קאוול הביע דאגה לתיאטרליות שלו, אך השופט רנדי ג'קסון מצא אותה כ-"מודרנית". לאחר מכן התקדם בקלות אל 36 הגדולים בעונה עם ביצוע השיר "(I Can't Get No) Satisfaction" של הרולינג סטונז.

בשבוע הראשון של הופעותיו בתוכנית, הן זכו לשבחים רבים על ידי השופטים בפרט בביצועו "Black or White". שבוע לאחר מכן שהוקדש למוזיקת קאנטרי, הוא שר את הסינגל "Ring of Fire" של ג'וני קאש. גרסת הפסנתר שלו לשיר "The Tracks of My Tears" הובילה לתגובות חיוביות רבות על ידי השופטים. כאשר הגיע אל 8 המובילים ביצע למברט את שיר הלהקה "Mad World" של Tears for Fears. בעקבות אילוצי זמנים של התוכנית, רק השופט קוואל הביע את ביקורתו על ההופעה. בהמשך ביצע למברט את השיר "If I Can't Have You" ביצוע אשר השופטת קארה דיוגוארדי כינתה "הביצוע הבלתי נשכח ביותר" כאשר הגיע אל 3 הגדולים וביצע את הסינגל "One" אמר השופט קאוול "אם אתה לא תהיה בגמר, זו תהיה אחת האכזבות הגדולות ביותר". לאחר שהמשיך עם השיר "Cryin'‎" אמרה פאולה עבדול "אנחנו נראה אותך גם בשבוע הבא, והמון שנים אחר כך".

כאשר הגיע אל הגמר, למברט ביצע שלושה שירי סולו בהם חזר על השיר "Mad World" והמשיך עם "A Change Is Gonna Come" שהביאו לביקורות חיוביות רבות מצד השופטים. השופט קאוול סיכם את מסעו של למברט בתוכנית בכך שאמר "במהלך כל העונה היית אחד המתמודדים הטובים והמקוריים ביותר שהיו לנו אי פעם בתוכנית, הרעיון של המופעים הוא למצוא כוכב עולמי, ואני באמת מאמין שמצאנו את זה בך". למברט הוכרז כסגן אלוף העונה השמינית של התוכנית כאשר זכה במקום השני, זוכה העונה קריס אלן אמר כי "אדם ראוי לזכות באותה מידה כמוני, הוא היה ברצינות אחד המבצעים הכי מוכשרים שאני פגשתי אי פעם". גרסת שיר המנצח של למברט שוחררה לצד גרסתו של קלן. מגזין טיים הכתיר את למברט במקום החמישי ברשימת 120 מתמודדי אמריקן איידול הטובים בכל הזמנים מכל 9 עונות התוכנית. במהלך התוכנית, החלו לדלוף תמונות של למברט מנשק גבר. הם עוררו מחלוקות על ידי פרשנים שמרנים בתוכנית החדשות "The O'Reilly Factor" שתיארו אותם כ-"מביכים" אך התנגדו לכך שישפיעו על תוצאות התחרות. מאוחר יותר למברט אישר כי התמונות אמיתיות ואמר כי "אין לו מה להסתיר ותמיד היה פתוח לגבי הנטיות המיניות שלו בחייו". כלי תקשורת מהזרם המרכזי החלו לתהות האם גילוי נטיותיו המיניות ישפיעו על תוצאותיו בתחרות. בראיונו למגזין הרולינג סטון הצהיר למברט כי הוא הומוסקסואל לאחר מכן.

### 2009–2011: "For Your Entertainment" ויציאה לסיבוב הופעות

ב-23 בנובמבר 2009, הוציא למברט את אלבום הבכורה שלו, "For Your Entertainment". ביציאתו הגיע למקום השלישי במצעד הבילבורד 200 לאחר שמכר כ-198,000 עותקים בארצות הברית לצד עשרת המובילים במצעדי אוסטרליה, קנדה, יוון, פינלנד, שוודיה, וניו זילנד. האלבום משלב בתוכו סגנונות מוזיקה רבים בהם מוזיקה אלקטרונית, דאנס, פופ ורוק. על כתיבתו עבדו מספר סלבריטאים בהם ליידי גאגא, פינק, ג'סטין הוקינס, ראיין טדר, ומת'יו בלאמי סולן להקת מיוז. באתר "Metacritic" האלבום קיבל ביקורות חיוביות וכ-71 נקודות מתוך 100 לעומת הרולינג סטון שהעניקו לו ביקורות מעורבות בהם אמרו "השירים נשמעים נהדר אבל מרגישים מחניקים באופן מוזר, מורגש כאילו האלבום עבר עבודת יתר". הסינגל המוביל שלו הנושא את שמו, "For Your Entertainment" יצא לאור ב-27 באוקטובר 2009 והגיע לעשירייה הפותחת במצעדי פינלנד, יפן וניו זילנד. הסינגל השני, "Whataya Want from Me" הגיע למקום ה-10 במצעד הבילבורד הוט 100 והועמד בטקס פרסי גראמי ה-53 בקטגוריית ביצוע שיר הפופ הטוב ביותר. מאוחר יותר הוציא האלבום כחמישה סינגלים נוספים, נכון לאפריל 2012, מכר מעל ל-2 מיליון עותקים ברחבי העולם והשיג את תואר אלבום הזהב בארצות הברית ביוני 2010.

למברט בטקס פרסי גילדת שחקני המסך
בטקס פרסי המוזיקה האמריקאית לשנת 2009, ביצע למברט את "For Your Entertainment". המופע עורר מחלוקות לאחר מכן מאחר שהראה את למברט מנשק גבר ותופס את מפשעתו של אחד הרקדנים. בתגובה, מועצת הטלוויזיה להורים בארצות הברית דחקה בצופים להתלונן בפני רשות התקשורת הפדרלית. רשת הטלוויזיה ABC קיבלה כ-1,500 תלונות על המופע וביטלה את הופעתו של למברט ב-25 בנובמבר בתוכנית בוקר טוב אמריקה, במקום זאת, הוא הוזמן לתוכנית הבוקר "The Early Show" באותו התאריך. למברט הגיב בראיון על המופע, "שחקניות עושות את זה במשך שנים, דוחפות את מפשעותיהם בקטי של מיניות וברגע שגבר עושה את זה כולם מתחרפנים. אנחנו בשנת 2009 הגיע הזמן לקחת סיכונים ולהיות קצת יותר אמיצים ולפקוח עיניים של אנשים ואם זה פוגע בהם, אולי אני לא בשבילם. המטרה שלי לא הייתה לעצבן אנשים אלא לקדם את חופש הביטוי והאומנות. שנתיים לאחר מכן הופיע שוב בטקס הפרסים והתקבל בחום. המפיק לארי קליין אמר כי הוא צופה הופעות של למברט בעתיד והוסיף "אדם למברט הוא חבר שלנו, הוא מוכשר ואני אוהב את כל מה שקשור אליו". בילבורד הכתיר את הופעתו בשנת 2009 ברשימת עשרת הרגעים הטובים ביותר בטקס פרסי המוזיקה האמריקאית בתולדותיו בשנת 2012.

בחודשים שקדמו להוצאת אלבומו, הופיע על שער הרולינג סטון שהפך לגיליון הנמכר ביותר של המגזין בשנת 2009. באפריל, הוכלל ברשימת האנשים היפים ביותר לשנת 2010 של המגזין פיפל. הוא נבחר לרשימת עשרת האנשים המרתקים ביותר של ברברה וולטרס ורואיין בתוכניתה ב-10 בדצמבר. במרץ הופיע לראשונה בקונצרט סולו משלו אשר נמכר במלואו בקזינו אנדיאו בקליפורניה. באפריל 2010 הופיע למברט בתוכנית "אמריקן איידול" וחזר בתור שופט אורח לאורך כשבוע. ביוני הופיע בטקס פרסי ה-"MuchMusic" בקנדה אשר זכה בו בפרס הווידאו הבינלאומי האהוב ביותר עבור קליפ השיר "Whataya Want from Me". ב-4 ביוני 2010 יצא למברט לסיבוב ההופעות הראשון שלו, "Glam Nation Tour" ברחבי ארצות הברית, אירופה ואסיה שכלל כ-113 מופעים. בשנת 2011 הצטלם לסרט תיעודי בן שעה בערוץ VH1 ומאוחר יותר באותה שנה השתתף בתוכנית המוזיקה "Majors & Minors" בה הפך למורה לשירה של מתמודדים בני נוער. בנובמבר 2011 הצטרף למופע להקת קווין בטקס פרסי המוזיקה של MTV אירופה כסולן הראשי, בה זכתה בפרס האייקון העולמי וביצעה מיקס של להיטים קלאסיים.

בשנת 2011 החל פרויקט "קווין+אדם למברט".

### 2012–2013: "Trespassing"

ב-20 בדצמבר 2011 הוציא למברט את הסינגל המוביל מאלבום האולפן השני שלו בשם, "Better Than I Know Myself" שהגיע לעשרת המובילים במצעדי יפן ופינלנד. ב-15 במאי 2012, הוציא את אלבומו השני, "Trespassing". ביציאתו הגיע למקומות הראשונים במצעדי קנדה הונגריה וארצות הברית במצעד הבילבורד 200, ובכך הפך לאמן ההומוסקסואל הראשון אשר כובש את המצעד. ב-17 באפריל הוצא הסינגל השני מתוכו, "Never Close Our Eyes" אשר נכתב על ידי למברט וברונו מארס. באותה תקופה, הודיע כי יחזור לתוכנית "אמריקן איידול" כשופט בגמר העונה. לאחר מכן הופיע בגמר התוכנית "The Voice" בסין. באותה שנה למברט הצטרף לסיבוב הופעות משותף יחד עם להקת קווין בשם, "Queen + Adam Lambert Tour 2012" שכלל כ-6 מופעים ברוסיה, בריטניה, אוקראינה ופולין. ב-23 באוקטובר ביצע 2 שירים מהאלבום בספיישל מיוחד של התוכנית "שקרניות קטנות" לחג ההאלוויין. בנובמבר 2012 הופיע לראשונה בדרום אפריקה באולמות בקייפטאון ויוהנסבורג אשר זכו לביקורות משבחות בהן מגזין "Sunday Times" שקרא להופעותיו "מחשמלות עם קול מהמם". מאוחר יותר באותו חודש הופיע למברט בטקס פרסי המוזיקה האסייתית בהונג קונג.

למברט בשנת 2013 בהופעתו באוסטריה, וינה
האלבום, "Trespassing" זכה לביקורות חיוביות והוכתר ברשימות מגזינים רבים בהם, האלבום השלישי ברשימת 200 האלבומים המועדפים של מגזין בילבורד, האלבום הטוב ביותר לשנת 2012 של הרולינג סטון ומגזין פיפל במקום ה-9 ברשימת עשרת המובילים במוזיקה. סבב ההופעות "Queen + Adam Lambert Tour 2012" הוכתר באתר המוזיקה "Gigwise" כמופע הטוב ביותר לשנת 2012 ואחד מאירועי השנה הגדולים ביותר של המגזין "Classic Rock". ב-17 בפברואר 2013, יצא לסיבוב ההופעות השני שלו בשם, "We Are Glamily Tour" לקידום האלבום ברחבי אסיה ואירופה. באפריל זכה בפרס האמן הבינלאומי הטוב ביותר בטקס פרסי המוזיקה הסינית.

ב-11 במאי בטקס פרסי התקשורת של הליגה ההומו-לסבית נגד השמצה ה-24 זכה למברט בפרס בקטגוריית האמן המוזיקלי המצטיין. בפעם הרביעית ברצף חזר להופיע בתוכנית "אמריקן איידול" ב-16 במאי בגמר העונה ה-12 יחד עם הזמרת אנג'י מילר עם השיר "Titanium". במכתב ששלח למגזין הוליווד ריפורטר הודיע כי יעזוב את חברת התקליטים RCA בשל "הבדלים אומנותיים" והוסיף "הלב שלי לא רוצה לעשות אלבום קאברים... אני עובד על מוזיקה חדשה משלי יחד עם שותפים מוכשרים ואני מאוד מתרגש להציג אותו כבר... המוזיקה הזו היא איפה שליבי נמצא". למברט הודיע על שיתוף פעולה יחד עם הזמר ניל רודג'רס והמפיק אביצ'י אשר הופיעו בקונצרט יחד באוגוסט 2013 וחשפו שיר חדש בשם "Lay Me Down" שיצא באלבום הבכורה של אביצ'י "True" ב-17 בספטמבר. שלושה ימים לאחר מכן, הופיע יחד עם קווין לראשונה בארצות הברית בטקס פרסי ה-"iHeartRadio" וקיבל ביקורות משבחות מהרולינג סטון שאמר כי "אדם למברט הדהים את הקהל" לצד מגזין הבילבורד שכינה את למברט "נוטף כריזמה". ב-7 בנובמבר השתתף בתוכנית "Glee" בה גילם את תפקיד אליוט סטארצ'ילד גילברט ובהמשך הופיע עם קאבר לשיר "Marry The Night" של ליידי גאגא. ב-18 בדצמבר זכה ב-2 פרסי מוזיקת הבידור הסינית בשאנגחאי. באותה שנה, למברט הוכתר במקום השלישי ברשימת מתמודדי "אמריקן איידול" לשעבר המרוויחים ביותר של העיתון פורבס.

### 2014–2016: "The Original High" ושיתוף הפעולה עם להקת קווין

ב-27 במאי 2014 יצא אלבום האוסף של למברט בשם "The Best of Adam Lambert" ובו הקלטות משני אלבומי האולפן שלו יחד עם הקלטות מהשתתפותו ב"אמריקן איידול". במצעדי אלבומי האינטרנט המובילים של בילבורד הופיע במקום ה-14. באותה תקופה, היה שופט אורח בבכורת העונה ה-6 בתוכנית "המרוץ לדראג של רו פול". ביוני 2014, יצא לסבב הופעות יחד עם רוג'ר טיילור ובריאן מיי מלהקת קווין בשם, "Queen + Adam Lambert Tour 2014–2015" שכלל כ-35 מופעים בצפון אמריקה, קוריאה, יפן, אוסטרליה, וניו זילנד. בשנת 2015, נוספו לסבב כ-26 תאריכי הופעות נוספים באירופה ובריטניה. ב-4 בנובמבר זכה הסבב בפרס להקת השנה בטקס פרסי הרוק ה-10. לאחר שהופיעו בתוכנית ה-"The X Factor" בבריטניה, למברט והלהקה ביצעו מופע נוסף בטקס מיוחד לכבוד הסילבסטר בביג בן בלונדון שקיבל כ-10 מיליון צפיות בשידור חי. בינואר 2014, הופיעו Queen + Adam Lambert על שער המגזין "Classic Rock". בספטמבר הופיעו בפסטיבל רוק בריו במסגרת "חגיגת 30 השנים", שהוכללה מתוך סבב הופעות נוסף של כ-6 מופעים בדרום אמריקה. ב-15 בינואר חשף בראיון למגזין הבילבורד כי הוחתם בחברת ההקלטות "Warner Records" והחל לעבוד על אלבומו הבא יחד עם המפיקים מקס מרטין ושילבק.

למברט בסבב ההופעות יחד עם להקת קווין, בשנת 2014
ב-21 באפריל 2015, יצא לאור הסינגל המוביל "Ghost Town" מאלבומו השלישי והגיע לעשרת המובילים באוסטרליה, הולנד, אוסטריה, רוסיה, סלובקיה ולמקום הראשון בפולין איתו הופיע בתוכנית "The Voice" באוסטרליה. מגזין ספין הכתיר אותו כאחד מתוך השירים הטובים ביותר לשנת 2015 ועיתון הניו יורק טיימס אמר כי "זה הוא הסינגל הטוב ביותר של אדם". ב-12 ביוני 2015 יצא לאור אלבומו השלישי, "The Original High" שזכה לביקורות משבחות והגיע למקום ה-3 במצעד הבילבורד 200 לאחר שמכר כ-42,000 עותקים בארצות הברית לצד העשירייה הפותחת בקנדה, פינלנד, בריטניה, הונגריה, ואוסטרליה. לקידום האלבום, יצא למברט לסיבוב ההופעות הרביעי שלו "The Original High Tour" שהחל בדצמבר 2015 בסינגפור וכלל כ-57 מופעים. ב-29 באוגוסט זכה בפרס האומן הזר הטוב ביותר בטקס פרסי "Eska Music Awards" בפולין. ב-16 באוקטובר יצא הסינגל השני, "Another Lonely Night". בנובמבר יצאה עצומה על ידי קבוצות שמרניות בסינגפור הקוראת לביטול הופעתו של למברט במדינה עקב תמיכתו בזכויות הלהט"ב. בסוף אותה שנה, זכה למברט לשבחים רבים בהם דורג במקום הראשון במצעד מתמודדי העבר של "אמריקן איידול" המרוויחים ביותר של פורבס ובמקום הראשון ברשימת עשרת האלבומים הטובים ביותר לשנת 2015 של מגזין הרולינג סטון.

באמצע ינואר 2016, חבר למברט לחברת אוראו לקמפיין מודעות עולמי בשם "Open Up". מאוחר יותר הופיע כמחווה למותו של דייוויד בואי באירוע מטעם פרסי גראמי. באותה שנה הפך לפנים החדשות של רשת החנות מייסיס ויצא לסיבוב הופעות משותף עם קווין בשם, "Queen & Adam Lambert Summer Festival Tour" שהחל ב-20 במאי 2016 וכלל כ-21 הופעות באירופה, אסיה, וישראל במהלכו הופיעו בתל אביב לעיני כ-50 אלף צופים שבו למברט אף תועד מניח תפילין בכותל המערבי בירושלים בעת ביקורו. ביוני הצטרף לצוות השופטים בעונה השמינית של התוכנית "The X Factor" באוסטרליה לצד איגי אזליה, מל בי, וגאי סבסטיאן. בסיומה, המתמודד אייזיאה פיירברייס אותו הדריך למברט הוכרז כמנצח של העונה. באוקטובר 2016, השתתף במהדורה המחודשת של הסרט מופע הקולנוע של רוקי משנת 1975. בדצמבר, הופיע יחד עם המתמודדת שרה אלטו בגמר התוכנית "The X Factor" בבריטניה והעניק את פרס האמן הבריטי של השנה בטקס פרסי ה"BBC Music Awards". באותה תקופה, למברט השתתף בפסקול הסרט קפטן תחתונים: הסרט שיצא בשנת 2017.

### 2017–הווה: "Velvet" והמשך Queen + Adam Lambert

ב-23 ביוני 2017 יצא למברט יחד עם קווין לסיבוב הופעות שלישי, "Queen + Adam Lambert" בו ביקרו בצפון אמריקה, אירופה אוסטרליה וניו זילנד. לאחר מכן הופיעו יחד במיני קונצרט בתוכנית "Jimmy Kimmel Live!" עם כארבעה משיריהם שירים בה הופיע לראשונה למברט עם שירו "Two Fux" שזכה לביקורות חיוביות. מאוחר יותר הופיע כשופט ומאמן מוזיקלי בעונה השלישית של "המרוץ לדראג של רו פול". ב-2018 חשף מגזין הבילבורד כי סיבוב ההופעות הפך למרוויח ביותר באוסטרליה. במאי הודיע על סבב הופעות קבוע יחד עם קווין בתיאטרון הפארק MGM בלאס וגאס עם כ-10 מופעים. באוקטובר 2018 הצטרף כשופט אורח לתוכנית "The X Factor" בארצות הברית. באותה תקופה, דיבב את אחת הדמויות בסרט האנימציה "פליימוביל: הסרט" שיצא בשנת 2019. ב-3 בדצמבר הכריז יחד עם קווין על סבב הופעות רביעי בשם, "The Rhapsody Tour with Queen" שנערך עד 23 באוגוסט 2019. לאחר מכן הוציא את השיר "Feel Something" ב-22 בפברואר מאלבומו הרביעי. ב-24 בפברואר, לאחר הופעתם בטקס פרסי האוסקר, הודיעו למברט וקווין על סרט תיעוד בשם "The Show Must Go On: The Queen + Adam Lambert Story" המתאר את שיתוף הפעולה המתמשך ביניהם אשר שודר ב-ABC ובנטפליקס החל מיולי 2020. באפריל 2019 הוספו תאריכים נוספים לסבב ההופעות באירופה, אסיה ואוסטרליה ונקבע כי יימשך עד שנת 2021. ב-15 במאי 2019, הוציא למברט את הסינגל השני "New Eyes" מאלבומו הרביעי איתו הופיע במספר תוכניות, בהן "המופע של אלן דג'נרס" ו"אמריקן איידול".

למברט בשנת 2017 במהלך "Queen + Adam Lambert Tour"
ב-28 בספטמבר הופיעו קווין ולמברט בפסטיבל האזרחים העולמי לשנת 2019 בסנטרל פארק בניו יורק אשר הוקדש לגיוס כספים של ממשלות ברחבי העולם למיגור עוני קיצוני וטיפול במשבר האקלים. זה הוא המופע המדורג ביותר בתולדות הטקס עם כ-60,000 נוכחים ו-21 מיליון צפיות ברחבי העולם אשר גייס מאוחר יותר קרוב למיליארד דולר. בנובמבר שחרר גרסת כיסוי לשיר "Please Come Home for Christmas" של צ'ארלס בראון. מאוחר יותר השתתף במופע המחווה למותו של אביצ'י בסטוקהולם כדי לתמוך במניעת התאבדויות וקידום מודעות לבריאות הנפש. ב-6 בדצמבר שחרר גרסת כיסוי לשירה של הזמרת שר, "Believe" אותו ביצע כדואט עם קייטי קדן בגמר העונה ה-17 של התוכנית "The Voice". ב-22 בדצמבר הופיע פרס מרכז קנדי ברשת CBS כדי להעלות את המודעות לאימוץ ילדים.

בינואר 2020 הועמד למברט לפרס הליגה ההומו-לסבית נגד השמצה בקטגוריית אמן המוזיקה המצטיין. ב-16 בפברואר אותה שנה הופיע בסידני יחד עם קווין כדי לגייס כספים לתמיכת גל השריפות באוסטרליה. באותה תקופה, ביצע חמישה מופעים בלאס וגאס וב-20 במרץ הוציא לאור את אלבומו הרביעי, "Velvet". האלבום נחל הצלחה נמוכה יחסית לאלבומיו הקודמים של למברט והגיע בשיאו למקום השמיני באוסטרליה ול-89 במצעד הבילבורד 200. מאוחר יותר הוציא כ-4 סינגלים נוספים וב-3 באוגוסט יצא לסיבוב ההופעות החמישי שלו בשם, "The Velvet Tour" לקידום האלבום באירופה. ב-30 באפריל הוציאו למברט וקווין גרסה מחודשת לשיר הלהקה "We Are the Champions" משנת 1977 אשר הכנסותיו נתרמו לארגון הבריאות העולמי לתמיכת במגפת הקורונה. ב-19 במאי השתתף באירוע בשם "Stronger Than You Think" שארך כשלושה ימים בשיחות בשידור חי וטיפול בבריאות הנפש בבני נוער. ביולי 2020, כחלק מתמיכתו בבחירות לנשיאות ארצות הברית במועמד ג'ו ביידן ביצע את השיר "Ready to Run" מאלבומו בטקס גיוס התרומות של ביידן "Celebration for Change". ב-2 באוקטובר הוציא יחד עם קווין אלבום הופעות שכלל כ-218 מופעים שונים כחלק משיתוף הפעולה המתמשך בינם.

אמנותיות
--------

### קול

מבקרים, סלבריטאים, ואמנים שונים לאורך השנים שיבחו את קולו של למברט. קתי ברצ'ס אורבן, אחת המייסדות של ארגון התיאטרון "Metropolitan Educational Theatre" בו הופיע למברט בצעירותו, אמרה עליו כי "הוא השקיע את כל חייו במוזיקה והופעות... ואז כשהוא יצא אל הבמה הוא פשוט פרץ". מפיק התקליטים רוב קוואלו תיאר את למברט עם "קול בלתי מוגבל, הוא מסוגל לשיר כל תו של גיטרה מהגבוה ביותר לנמוך ביותר". בראיון שנערך בשנת 2012 זמר הרוק מיט לוף השווה את קולו לקולותיהן של הזמרות ויטני יוסטון ואריתה פרנקלין ואמר כי "הם על אותה דרגת איכות קול". המנעד הקולי של למברט נע בין מי גדול ועד סי במול שלישי (E2 – B♭5) מה שיוצר מנעד של 3 אוקטבות ו-6 חצאי טונים לקולו. בשנת 2011 כאשר עלה להופיע על במת פרסי המוזיקה של MTV אירופה ציין בריאן מיי גיטריסט להקת קווין שלקולו של למברט יש "רגישות, עומק, בגרות, מנעד ועוצמה מדהימים, שמסוגלים להמם אנשים..." בראיון לרשת BBC בשנת 2012 מתופף הלהקה רוג'ר טיילור אמר כי "יש לו את טווח הקול הטוב ביותר שאי פעם שמעתי". פארל ויליאמס ששיתף פעולה עם למבט באלבומו השני אמר "לילד יש קול גבוה כמו סירנה, אין חבר'ה שמסוגלים לשיר בטווח הזה". באוקטובר 2012 דיווח העיתון השבועי "Sunday Mirror" כי למברט ביטח את קולו בסכום של כ-48 מיליון דולר.

### תדמית וסטייל

למברט ב-"Queen + Adam Lambert Tour"
למברט ידוע בסגנון ההצגה התיאטרלית שלו והקפדתו על הפרטים הקטנים בכל היבטי הצגת האישיות שלו. הוא מתבסס על ניסיון בימתי רב אשר בה הוא מסוגל בקלות לחדד ולהגדיר את דמותו באמצעות אופנה ואביזרים שונים. החיוניות לאופן בו הוא בוחר להציג את שיריו, לרתק את הקהל שלו, ולהציג את האינדיבידואליות המיוחדת שלו. בתקופתו בתוכנית "אמריקן איידול", הצגותיו המדויקות אך המגוונות שמרו על הקהל שלו והשופטים המומים כאשר הציג את כישרונו הקולני. רעיונותיו המפוארים והסטייל רוק הגלאם שלו הפכו לפורצי דרך באופנת גברים, שצוינו על ידי פרסומי אופנה "כגרסה הגברית של ליידי גאגא מבחינת חציית גבולות סגנון והיותו אינדיבידואל אישי ללא בושה". בסוף שנת 2010, למבט הופיע ב-3 הופעות טלוויזיה שונות הקשורות לאופנה, הוא סיפר על תשוקתו למוזיקה ואופנה בסרט "Talk Playground" של MTV ונפגש עם מעצב האופנה ג'וני קוטה. בסדרת האופנה "פרויקט מסלול" למברט היה שופט אורח באחד הפרקים בשנת 2011 שהתמקד בעיצוב עטיפת המגזין של הרולינג סטון בסגנון להקת רוק. בשנת 2012, הוא הפך לנושא אחד הפרקים בסדרה "All on the Line with Joe Zee" של מעצב האופנה ג'ו זי בו דיברו על יצירת מראה מודרני עבורו.

בעודו ממשיך להופיע על כריכות מגזינים שונים, למברט עבר באופן ספציפי יותר למרחב האופנה והתרבות כאשר שיקף את הלך הרוח והקונספט מאחורי אלבומו השני "Trespassing", צילומי אופנה שלו למגזין "Fault" הדגימו את מחויבותו למישור החזון האומנותי שלו עד שיגבש נרטיב משלו. בדצמבר 2012 כאשר הופיע בגיליון המגזין הבריטי "Fiasco" כתבה מבקרת האופנה איימי סיארארטו כי הוא "ניצל את הזדמנותו לתמרן ולעורר את דמותו וסגנונו הייחודי בעל מראה מתוחכם ומינימליסטי המזכיר את הוליווד הישנה". בראיון אמרה למברט כי אופנתו ותדמיתו נבדלים לרוב ממשטרים הומוסקסואלים והוסיף "הקהל הרחב ברגע שהוא רואה את האופן בו אני מתלבש הם נרתעים אך כשאתה שואל הומוסקסואלים על האופנה שלי הם אומרים "שלעולם לא היו לובשים את זה!". באוגוסט 2015 היה אחד מארבעת האמנים אשר הופיעו על שער מגזין הבילבורד בקטגוריית מוזיקת האופנה של הגברים בו סיפר על מעברו למראה נקי וקלאסי יותר, ואמר כי "אופנה היא קסם וחלק מלהיות מוזיקאי בז'אנר הפופ. החל מיולי 2016, למברט מיוצג על ידי סוכנות הדוגמנות "MiLK Management" בלונדון, הממלכה המאוחדת.

### השפעות

בצעירותו למברט החל לקבל השראה במוזיקה כאשר אביו הציג בפניו את אוסף התקליטים הגדול שלו של מוזיקת שנות השבעים. הוא החל להימשך לרוק תיאטרלי של אמנים ולהקות כגון מדונה, דייוויד בואי, מייקל ג'קסון, קווין, אירוסמית', ולד זפלין. הוא כינה את מייקל ג'קסון ומדונה כ-"מלך ומלכה" מאחר שהם "מיזגו בין יצירת מוזיקה לאיפור, אופנה וקולנוע. בין השפעותיו החזקות ביותר החשיב את הזמרים פרדי מרקורי, דייוויד בואי, ורוברט פלאנט עליהם אמר כי "אלו האנשים שאני באמת הכי נמשך לעבודותיהם". במרץ 2013 כתב למברט מאמר כמחווה למגזין "Out" לדייוויד בואי שעמד להוציא אלבום חדש, בו הסביר כיצד בואי עזר לו ליידע את ביטוי המיניות והמגדר שלו בעבודתו, "לא רציתי להתלבש כמו אישה, אבל רציתי לבטא את זהותי המגדרית והאמנותית באופן שונה מהזרם המרכזי, ובואי היווה עבורי השראה מרכזית... הוא היה אחד מכוכבי הרוק הראשונים שבאמת דחפו את הרעיון שמיניות איננה רק שחור ולבן אלא מעבר לכך".

המוזיקה עצמה של למברט מושפעת מז'אנרים רבים, הכוללים רוק קלאסי, פופ ומוזיקה אלקטרונית. הוא רואה את עצמו כאמן "שיוצר מהיסוד, לא רק שיר מדהים, אלא אחד עם פעימה, סיפור, מבט, ונושא". באלבומו השני השתמש בהשראה של מוזיקת מועדונים קלאסית, מוזיקה אלקטרונית, פאנק, וקטעים של מוזיקה של שנות התשעים.

אקטיביזם
--------

### תרומות ומיזמים

למברט בשנת 2017, "Queen + Adam Lambert Tour"
מאז הופעתו לראשונה בתוכנית "אמריקן איידול", למברט העניק תמיכה וזמן ניכר למטרות צדקה. נכון לשנת 2011, תרומותיו עברו את רף המיליון דולר. ביום הולדתו ה-28, בינואר 2010, הוא ביקש ממעריציו לתרום לארגון ללא מטרת הרווח "DonorsChoose" המתמקד בתרומות לכיתות בבתי ספר בארצות הברית. סך כל התרומות הגיע לכ-322,700 דולר מ-2,435 תורמים. ביוני 2010 השתתף בקמפיין של הארגון בשם "Glam A Classroom" וגייס כ-208,590 דולר נוספים שנתרמו מכ-3,020 מעריציו. באוקטובר 2010, שיתף פעולה עם חברת התכשיטים "Pennyroyal" וגייס כ-43,092 דולר עבור הארגון. לאחר מכן למברט תרם לארגון "MusiCares" העוזר לאמנים בשעת משבר כלכלי בשיתוף פעולה עם "Pennyroyal" בכך שעיצבו שרשרות תליון שגייסו כ-32,000 תוך 7 ימים. בינואר 2011 החל בקמפיין גיוס כספים לארגון "Charity: Water" המספק מים שתייה למדינות נזקקות שבו קרא למעריציו לתרום ביום הולדתו ה-29. הקמפיין גייס כ-323,803 דולר ל-16,190 משפחות נזקקות. למברט קרא למעריציו לעשות זאת גם ביום הולדתו ה-30, ועד מאי 2012 גייס כ-82,000 דולר נוספים לארגון. ביוני 2013, "Charity: Water" רשם כ-55 פרויקטים שונים שהושלמו על ידי גיוס כספים בזכות למברט.

ב-10 במרץ 2011, למברט הופיע בבמת התכונית "אמריקן איידול" להקראת תוצאות הזוכים וביצע את שירו "For Your Entertainment". בסיום ההופעה שוחררה גרסת רמיקס לשיר שכול הכנסותיה נתרמו לפרויקט טרוור העוסק במניעת התאבדויות בקרב קהילת הלהט"ב. ב-7 ביוני 2012 הופיע באולם האלברט הול בבריטניה לטובת ארגון הילדים "Rays Of Sunshine Children's Charity". ב-30 ביוני 2012 הופיעו להקת קווין בשיתוף עם למברט ואלטון ג'ון במופע צדקה למען מחלת האיידס. בספטמבר באותה שנה, עמד למברט בראש גיוס תרומות בוושינגטון למען מאבק לשוויון נישואים. ב-31 בינואר 2013 זכה בפרס האחדות מטעם הארגון "We Are Family", המציין אמנים שעבודתם מפיצה "מסרים של שלום". ביום הולדתו ה-32, שיתף פעולה שוב עם הארגון "Charity: Water" ויצר הדפסת כרזות במהדורה מוגבלת שמכירותיהן נתרמו לארגון. ב-25 במאי 2013 הופיע בטקס הפתיחה של אירוע הצדקה למען מחלת האיידס, "Life Ball" באיטליה.

ב-23 ביוני 2013 למברט שר את המנון ארצות הברית בטקס הפתיחה של הארגון ללא מטרת הרווח "Broadway Cares" המתמקד במאבק נגד מחלת האיידס, אשר ביום הולדתו ה-31, תרם את הכנסות יום הולדתו וגייס כ-82,000 דולר לתרומות למענו. ב-2 בנובמבר 2013 הופיע במופע הצדקה של העמותה משאלת לב הישראלית בדרום פלורידה. המופע גייס כ-2 מיליון דולר. בשנת 2014 הופיע למברט יחד עם קווין בקמפיין למען קרן החירום הבינלאומית של האומות המאוחדות לילדים. בשיתוף פעולה עם קווין, השתתף במסע הפרסום של חברת השתייה קוקה-קולה המסייע לחולי איידס. ביוני 2015 הופיע בלונדון למען הקמפיין "One for the Boys" המלמד על מחלת הסרטן בקרב גברים. ביולי 2016 השתתף בסינגל "Hands" המוקדש לקורבנות פיגוע הירי במועדון הלהט"ב באורלנדו. באוגוסט 2017 הופיעה למברט כמחווה לזמר ג'ורג' מייקל כחלק ממופע צדקה לארגון "Project Angel Food" המסייע לנזקקי מזון.

### זכויות להט"ב

למברט ידוע בעבודתו הבולטת למען צדק חברתי, וזכויות קהילת הלהט"ב בפרט. בראיון בשנת 2013 אמר, "אני מרגיש שכאשר אתה סלבריטאי ידוע בתעשייה, אתה נושא באחריות לנסות להפוך את העולם לטוב יותר... הפרסום הוא לא רק לגבי, אלא גם על לקחת אותו ולהעלות את המודעות בקרב אנשים ולגרום להם לשתף פעולה". הופעתו בטקס פרסי המוזיקה האמריקאית בשנת 2010, עוררה תשומת לב תקשורתית כאשר נישק גבר על הבמה בשידור חי. למברט אמר כי "ההופעה שימשה להבאת גבולות חברתיים על ידי הדגשת הסטנדרט של האתיקה התקשורתית. באוגוסט 2011, זכה בפרס השוויון בקליפורניה על היותו מודל למופת לחיקוי קהילת הלהט"ב. מאוחר יותר זכה יחד עם אימו בטקס פרסי הארגון הורים, משפחות וחברים של לסביות והומואים בפרס עבור "קולו האותנטי". בשנת 2010, הועמד בקטגוריית אמן המוזיקה המצטיין של השנה בטקס פרסי התקשורת של הליגה ההומו-לסבית נגד השמצה. באותה שנה השתתף בקמפיין עבור הארגון "It Gets Better". בחודש מרץ לאחר מכן, הוציא לאור גרסת רמיקס לשירו "Aftermath" מתוך אלבומו, "For Your Entertainment" אשר הכנסותיה נתרמו לפרויקט טרוור. לאחר ששיתף פעולה עם חברת התכשיטים "Pennyroyal" שבה הכין תליון במהדורה מוגבלת גייס כ-43,500 דולר עבור הפרויקט.

למברט בשנת 2009 בטקס פרסי המוזיקה האמריקאית
בשנת 2010, השתתף ביום המודעות כלפי קהילת הלהט"ב שהוקדש למען חיי להט"בים שהתאבדו. באוקטובר 2011 למברט קרא למעריציו לתרום לספיישל מרתון המחול של MTV למאבק בבריונות. בדצמבר הופיע בקונצרט הצדקה "Cyndi Lauper & Friends: Home for the Holidays" שגייס כספים לארגון הלהט"ב "True Colors Fund". בינואר 2012 בראיון בלעדי למגזין הבריטי "Pressparty" ציין כי "למרות ההתקדמות החברתית בארצות הברית הדרך עוד ארוכה במיוחד בתעשיית המוזיקה... אני מייחל למגוון קהילת הלהט"ב להיות מיוצגים באופן נרחב יותר בתעשיית הבידור, אני חושב שנעשו צעדים גדולים יותר בקולנוע והטלוויזיה, אבל אנחנו עדיין רק בתחילת הדרך במוזיקה. אני רוצה את עצמי גבר פוסט גיי שעובד בתעשייה טרום גיי". ב-14 באפריל 2013, למברט היה לזמר הראשי במצעד הגאווה במיאמי ביץ'. ב-11 במאי זכה בפרס מיוחד המוענק לאנשי מקצוע בתקשורת אשר עשו שינוי משמעותי בקידום שוויון הזכויות בקהילת הלהט"ב. ב-30 במאי זכה בפרס "התקווה של לוס אנג'לס" במסגרת חודש מורשת הלהט"ב השנתי השלישי בעיר. מאוחר יותר הופיע בקמפיין הבין לאומי "The F F New" בחסות הארגון "Friend Movement" שמטרתו העצמה עצמית והעלאת המודעות נגד בריונות. ב-15 ביוני 2013 הוכרז על ידי מועצת עיריית פיטסבורג כ-"יום אדם למברט". באותו חודש הנחה את המופע "גאווה ברחובות העיר" בפיטסבורג.

במאי 2013, שיתף פעולה עם חברת התקשורת AT&T ופרויקט טרוור כחלק מקמפיין להעצמת המודעות בקהילת הלהט"ב שגייס כ-50,000 דולר. באותה שנה, למברט כתב שיר למען פסקול הסרט הלהט"בי "Bridegroom". ביוני 2014 שיתף שוב פעולה עם AT&T בקמפיין השנתי השני של החברה "Live Proud" המוקדשת לקהילת הלהט"ב. באפריל 2015 זכה בפרס אייקון המוזיקה בטקס פרסי הלהט"ב הבריטי. ביוני 2017, נאם במצעד הגאווה בלוס אנג'לס והעביר מסר נגד שנאה של זכויות האדם. מאוחר יותר השתתף במחווה של מגזין הבילבורד כלפי חודש הגאווה וכינה את קהילת הלהט"ב כ-"השראה האמיתית שלו". באוקטובר 2017, הופיע עבור הארגון "Point Foundation" המעניק מלגות לסטודנטים להט"בים בעלי הצטיינות בארצות הברית. במאי 2018 אירח שיחה לבני נוער במרכז הצעירים הלהט"בי "LGBT Youth" בלונדון. בשנת 2019, הופיע בקליפ השיר "You Need to Calm Down" של הזמרת טיילור סוויפט אשר הוקדש לקהילת הלהט"ב. בינואר 2020 ייסד ארגון ללא כוונת רווח בשם "Feel Something Foundation" אשר מטרתו היא תמיכה בקרב אנשי להט"ב.

חיים אישיים
-----------

למברט הוא הומוסקסואל מוצהר, בראיון למגזין הרולינג סטון הוא סיפר בגלוי על נטיותיו המיניות. מנובמבר 2010 עד אפריל 2013 היה במערכת יחסים עם כתב הבידור הפיני סאולי קוסקינן. כאשר נפרדו, למברט אמר כי נשארו חברים. נכון לשנת 2020 הונו האישי נאמד בכ-30 מיליון דולר.

ממרץ עד נובמבר 2019 למברט היה במערכת יחסים עם הדוגמן ג'אבי קוסטה פולו. בראיון בשנת 2016, הצהיר על עצמו כ-"מכור לקעקועים". מאוקטובר 2020, למברט נמצא בזוגיות עם אוליבר גליאז.

דיסקוגרפיה
----------

### אלבומי אולפן

* 2009: *For Your Entertainment*
* 2012: *Trespassing*
* 2015: *The Original High*
* 2020: *Velvet*

### אלבומים אחרים - אוספים

* 2009: *Season 8 Favorite Performances*
* 2009: *Take One*
* 2010: *Remixes*
* 2010: *!Acoustic Live*
* 2011: *Glam Nation Live*
* 2011: *Beg for Mercy*
* 2012: *Trespassing EP*
* 2020: *Live Around the World* (יחד עם להקת קווין)

הופעות
------

### סיבובי הופעות

* 2009: *American Idols LIVE! Tour*
* 2010: *Glam Nation Tour*
* 2013: *We Are Glamily Tour*
* *The Original High Tour* :2016
* 2020: *The Velvet Tour*

### סיבובי הופעות משותפים יחד עם להקת קווין

* *Queen + Adam Lambert Tour* :2012
* 2015-2014: *Queen & Adam Lambert Tour*
* *Queen & Adam Lambert Summer Festival Tour* :2016
* *Queen + Adam Lambert Tour* :2017–2018
* 2019-2021: *The Rhapsody Tour with Queen*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אדם למברט** |

* 

* אתר האינטרנט הרשמי של אדם למברט (באנגלית)

* אתר האינטרנט הרשמי של אדם למברט

* אתר האינטרנט הרשמי של אדם למברט
* Adam Lambert, באתר אמריקן איידול
* עשרת הדיברות: המחזמר, תמונות ותיאורים על המחזמר מתוך האתר Lanightlife.com
* עמית קוטלר, נער החידות מהוליווד, באתר ynet, 22 באפריל 2009
* איתי שטרן, כוכב אחד לבד מעז: אדם למברט מכוון לנצחון, באתר nrg‏, 20 במאי 2009
* ונסה גריגוריאדיס, אדם למברט בראיון המלא, באתר הארץ, 19 ביוני 2009
* אן פאוורס, האדם הראשון, באתר nrg‏, 13 בנובמבר 2009
* יניר דקל, אדם בעקבות גורלו, באתר ynet, 17 בפברואר 2010
* גלעד בנימיני, אדם הראשון, באתר nrg‏, 19 בינואר 2011
* דור בביוף, בלי פוזות: ריאיון עם אדם למברט, באתר nrg‏, 31 במאי 2012
* מאיה פז‏, הטוען לכתר: כך נכנס אדם למברט לנעליו של פרדי מרקיורי, באתר וואלה!‏, 24 ביוני 2016
* אדם למברט, ברשת החברתית פייסבוק

* אדם למברט, ברשת החברתית אקס (טוויטר)

* אדם למברט, ברשת החברתית אינסטגרם

* אדם למברט, ברשת החברתית טיקטוק

* אדם למברט, ברשת החברתית VK

* אדם למברט, סרטונים בערוץ היוטיוב

* אדם למברט, במסד הנתונים הקולנועיים IMDb (באנגלית)

* אדם למברט, באתר "אידיבי", מאגר הידע העברי לקולנוע ישראלי ועולמי

* אדם למברט, באתר AllMovie (באנגלית)

* אדם למברט, באתר Rotten Tomatoes (באנגלית)

* אדם למברט, במסד הנתונים הקולנועיים KinoPoisk (ברוסית)

* אדם למברט, באתר אייטונס (באנגלית)

* אדם למברט, באתר ספוטיפיי

* אדם למברט, באתר סאונדקלאוד (באנגלית)

* אדם למברט, באתר Last.fm (באנגלית)

* אדם למברט, באתר AllMusic (באנגלית)

* אדם למברט, באתר MusicBrainz (באנגלית)

* אדם למברט, באתר דיזר

* אדם למברט, באתר Yandex.Music (ברוסית)

* אדם למברט, באתר Discogs (באנגלית)

* אדם למברט, באתר Songkick (באנגלית)

* אדם למברט, באתר Genius

* אדם למברט, באתר בילבורד (באנגלית)

* אדם למברט, באתר טיידל (באנגלית)

הערות שוליים
------------

1. ↑  California, Los Angeles Times (באנגלית)
2. ↑  Lee Williams, Lost in Translation, Houston Press, ‏2004-03-25
3. ↑  Adam Lambert: The ultimate interview, Part Three | Idol Tracker | Los Angeles Times, web.archive.org, ‏2009-08-14
4. ↑  *Take One - Adam Lambert | Songs, Reviews, Credits | AllMusic* (באנגלית אמריקאית), נבדק ב-2020-10-08
5. 1 2  Adam Lambert: The ultimate interview, Part Four | Idol Tracker | Los Angeles Times, web.archive.org, ‏2009-08-14
6. 1 2  Wicked Good: Adam Lambert's American Idol Journey, Broadway.com (באנגלית)
7. ↑  Chris Harris, Chris Harris, Kris Allen Still Thinks Adam Lambert Deserved "American Idol" Crown, Rolling Stone, ‏2009-05-22 (באנגלית)
8. ↑  The ultimate 'American Idol' power ranking: 120 contestants on, Kelly Clarkson still reigns supreme | Idol Tracker | Los Angeles Times, web.archive.org, ‏2010-06-02
9. ↑  Trebay, Guy (2009-04-10). "American Idol's Big Tease (Published 2009)". *The New York Times* (באנגלית אמריקאית). ISSN 0362-4331. נבדק ב-2020-10-08.
10. ↑  Idol Adam Lambert 'comes out' in print - USATODAY.com, usatoday30.usatoday.com
11. ↑  Susan Boyle Sees 'Dream' Soar To No. 1 On Billboard 200, Billboard (באנגלית)
12. ↑  Mike Diver, BBC - Music - Review of Adam Lambert - For Your Entertainment, www.bbc.co.uk (באנגלית)
13. ↑  *For Your Entertainment by Adam Lambert* (באנגלית), נבדק ב-2020-10-08
14. ↑  Adam Lambert Could Cost ABC Television Up To $500,000, web.archive.org, ‏2009-11-27
15. ↑  Gil Kaufman, Adam Lambert Says AMA Kiss Was 'In The Moment', MTV News (באנגלית)
16. ↑  Adam Lambert Returns to 2011 AMAs as Presenter; Producer Says He 'Was Never Banned' | Hollywood Reporter, www.hollywoodreporter.com
17. ↑  Billboard - News - Top 10 American Music Awards Moments: Past AMAs' V…, archive.vn, ‏2013-01-18
18. ↑  Mj Santilli, Adam Lambert Honored By Rolling Stone for Best Selling Cover Issue, mjsbigblog, ‏2009-08-14 (באנגלית)
19. ↑  A. B. C. News, Adam Lambert: 'No Regrets' After Tumultuous 2009, ABC News (באנגלית)
20. ↑  Elena Gorgan, Adam Lambert Puts on ‘Historic’ Performance at Fantasy Springs, softpedia (ב־)
21. ↑  Gil Kaufman, Was Adam Lambert A Good 'American Idol' Mentor? Experts Weigh In, MTV News (באנגלית)
22. ↑  'American Idol': Adam Lambert wins MuchMusic award, performs 'Whataya Want From Me' - From Inside the Box - Zap2it, web.archive.org, ‏2012-04-27
23. ↑  'American Idol': Allison Iraheta, Orianthi join Adam Lambert tour - From Inside the Box - Zap2it, web.archive.org, ‏2010-06-24
24. ↑  Mj Santilli, Adam Lambert Mentors – Major & Minors (VIDEO), mjsbigblog, ‏2011-11-14 (באנגלית)
25. ↑  WATCH: Lambert Rocks Out With Queen At MTV EMAs, HuffPost, ‏2011-11-06 (באנגלית)
26. ↑  After 45-Year Wait, James Taylor Earns His First No. 1 Album on Billboard 200 Chart, Billboard (באנגלית)
27. ↑  Never Close Our Eyes | Song Reviews | Rolling Stone, web.archive.org, ‏2012-04-30
28. ↑  ‘American Idol’: Phillip Phillips And Jessica Sanchez To Face Off In Finale, Adam Lambert Performs, idolator, ‏2012-05-18
29. ↑  Blabbermouth, QUEEN + ADAM LAMBERT Perform At Kiev's ANTIAIDS Foundation Charity Concert, BLABBERMOUTH.NET, ‏2012-07-01
30. ↑  4Music - News - Reviews - Adam Lambert and Queen rock out Hammersmith Apollo, web.archive.org, ‏2012-07-16
31. ↑  'Pretty Little Liars': Adam Lambert to Appear, Perform Two Songs in Halloween Episode | Hollywood Reporter, www.hollywoodreporter.com
32. ↑  Queen + Adam Lambert, HMV Hammersmith Apollo - review - Music - Arts - Evening Standard, web.archive.org, ‏2012-07-15
33. ↑  Madonna Rules Billboard.com's Readers Poll 2012, Billboard (באנגלית)
34. ↑  Rolling Stone, Rolling Stone, Readers' Poll: The Best Albums of 2012, Rolling Stone, ‏2012-12-12 (באנגלית)
35. ↑  Queen and Adam Lambert named best live act of 2012, www.gigwise.com
36. ↑  Queen + Adam Lambert voted ‘Best live act of the year’, Music-News.com (באנגלית)
37. ↑  Adam Lambert to Kick Off the 'We Are Glamily Tour' | Gather, web.archive.org, ‏2013-02-18
38. ↑  Adam Lambert wins Chinese Music Award for 'Favourite International Artist', Pressparty (באנגלית)
39. ↑  Justin Harp, Adam Lambert gets special GLAAD Award, Digital Spy, ‏2013-05-13 (באנגלית)
40. ↑  TV News Desk, VIDEO: Adam Lambert & Nile Rodgers Unveil New Track 'Lay Me Down', BroadwayWorld.com (באנגלית)
41. ↑  iHeartRadio Music Festival Friday: Katy Perry Roars, But The Old School Soars, Billboard (באנגלית)
42. ↑  Adam Lambert wins twice at China's Huading Music Awards, Pressparty (באנגלית)
43. ↑  Zack O'Malley Greenburg, Top-Earning American Idols 2013, Forbes (באנגלית)
44. ↑  Schulman, Michael (2014-02-21). "In Drag, It Turns Out, There Are Second Acts (Published 2014)". *The New York Times* (באנגלית אמריקאית). ISSN 0362-4331. נבדק ב-2020-10-10.
45. ↑  Classic Rock Honours Ceremony Comes to America, Billboard (באנגלית)
46. ↑  Rebecca Pocklington, Adam Lambert showered with praise after incredible collaboration with Queen for New Year's Eve celebrations, mirror, ‏2015-01-01
47. ↑  Adam Lambert and Queen cover Classic Rock magazine: 'Lambert is a gift from god', Pressparty (באנגלית)
48. ↑  10207037939562084, Queen And Adam Lambert—Most Popular Act in Rock in Rio 2015, Popdust, ‏2015-09-16 (באנגלית)
49. ↑  Exclusive: Adam Lambert Signs New Major Label Deal, Max Martin to Executive Produce Album, Billboard (באנגלית)
50. ↑  Dan Avery 6/11/2015, Adam Lambert Will Rock The 2015 Logo Trailblazer Honors, LOGO News
51. ↑  Adam Lambert unveils new video, Music-News.com (באנגלית)
52. ↑  Wong, Tessa (2015-11-27). "Row over Adam Lambert Singapore concert". *BBC News* (באנגלית בריטית). נבדק ב-2020-10-10.
53. ↑  Zack O'Malley Greenburg, The Top-Earning American Idols Of 2015, Forbes (באנגלית)
54. ↑  Watch Adam Lambert Talk David Bowie at Clive Davis' Pre-Grammy Party: 'We Were All Inspired By His Ideas', Billboard (באנגלית)
55. ↑  Rock Out This Summer with Macy’s Iconic "American Icons" Campaign, www.businesswire.com, ‏2016-05-03 (באנגלית)
56. ↑  צילום: אתר 'כיכר השבת'‏, כשר למהדרין: אדם למברט מניח תפילין בכותל, באתר וואלה!‏, 14 בספטמבר 2016
57. ↑  US sensation joins X Factor judges panel, www.dailytelegraph.com.au, ‏2016-06-21 (באנגלית)
58. ↑  The X Factor Australia: Isaiah Firebrace takes out grand final, The Sydney Morning Herald, ‏2016-11-22 (באנגלית)
59. ↑  Jon Blistein, Jon Blistein, Watch Adam Lambert Raise Hell in New 'Rocky Horror' Trailer, Rolling Stone, ‏2016-08-09 (באנגלית)
60. ↑  Adam Lambert, Music-News.com (באנגלית)
61. ↑  Listen to Adam Lambert's 'Think' from 'Captain Underpants: The First Epic Movie', Pressparty (באנגלית)
62. ↑  Michele Amabile Angermiller, Michele Amabile Angermiller, Queen and Adam Lambert Dedicate New Song to Freddie Mercury Ahead of U.S. Tour, Variety, ‏2017-06-23 (באנגלית)
63. ↑  Queen + Adam Lambert Lead Hot Tours Recap With Australian Shows, Billboard (באנגלית)
64. ↑  In Las Vegas, Queen + Adam Lambert rock Park Theater, Las Vegas Review-Journal, ‏2018-09-03 (באנגלית)
65. ↑  X Factor 2018: Leona Lewis and Adam Lambert will be Ayda Field's guest mentors at Judges' Houses, Radio Times (באנגלית)
66. ↑  Andreas Wiseman, Andreas Wiseman, Anya Taylor-Joy, Meghan Trainor, Adam Lambert, Daniel Radcliffe, Jim Gaffigan & Gabriel Bateman Voice ‘Playmobil’ Pic, Deadline, ‏2018-10-10 (באנגלית)
67. ↑  Hannah Preston On 2/25/19 at 8:42 PM EST, The Oscars stage will not be the last time #AdamLambert and #Queen are together, especially after this announcement, Newsweek, ‏2019-02-25 (באנגלית)
68. ↑  Althea Legaspi, Althea Legaspi, Hear Adam Lambert's Achingly Yearning New Song 'Feel Something', Rolling Stone, ‏2019-02-22 (באנגלית)
69. ↑  Queen & Adam Lambert Open 2019 Oscars With Explosive Performance: Watch, Billboard (באנגלית)
70. ↑  Adam Lambert's new single New Eyes: First listen preview, www.officialcharts.com (באנגלית)
71. ↑  Ilana Kaplan, Ilana Kaplan, Watch Queen + Adam Lambert, Pharrell, Carole King Perform at Global Citizen Fest, Rolling Stone, ‏2019-09-29 (באנגלית)
72. ↑  Queen + Adam Lambert, Pharrell, Alicia Keys Help Drive Up Global Citizen Festival Ratings, Global Citizen (באנגלית)
73. ↑  Watch the Stirring Performances From the Avicii Tribute in Stockholm, Billboard (באנגלית)
74. ↑  Adam Lambert Finally Released His Spine-Tingling Cover of Cher's 'Believe': Listen, Billboard (באנגלית)
75. ↑  GLAAD Media Awards 2020: The Complete List of Nominations, E! Online, ‏Thu Jul 30 11:40:00 GMT+0 2020
76. ↑  "Queen reprise 22-minute Live Aid set at Fire Fight Australia concert". *BBC News* (באנגלית בריטית). 2020-02-16. נבדק ב-2020-10-19.
77. ↑  Adam Lambert announces new album 'Velvet' and Manchester Pride performance, NME Music News, Reviews, Videos, Galleries, Tickets and Blogs | NME.COM, ‏2020-02-04 (באנגלית)
78. ↑  Tufayel Ahmed On 2/5/20 at 12:07 PM EST, Adam Lambert won't vote for Pete Buttigieg just because he's gay: "People aren't blind to issues at hand", Newsweek, ‏2020-02-05 (באנגלית)
79. 1 2  Michele Amabile Angermiller, Michele Amabile Angermiller, Queen, Adam Lambert to Frontline Workers Fighting Coronavirus: ‘You Are the Champions’ (Watch), Variety, ‏2020-05-01 (באנגלית)
80. ↑  Adam Lambert Inspires With 'Ready to Run' at Joe Biden's 'Celebration for Change', Billboard (באנגלית)
81. ↑  Queen + Adam Lambert Releasing First-Ever Live Album with 1985 Live Aid recreation set, Spin, ‏2020-08-20
82. ↑  Adam Lambert: North County friends, mentors say homegrown 'Idol' worked diligently to reach stardom, The San Diego Union-Tribune
83. ↑  Digging Deeper: Axl Rose is NOT the Singer With the Widest Range ~ VVN Music, www.vintagevinylnews.com
84. ↑  Queen's Brian May 'blown away' by Adam Lambert's song for '2012', Zap2It, ‏24 באוגוסט 2009 (באנגלית)
85. ↑  Adam Lambert Storms the Dance Floor on New LP, Rolling Stone, ‏24 בנובמבר 2011
86. ↑  Adam Lambert insures voice for Â£30m?, Digital Spy, ‏12באוקטובר 2012
87. ↑  On Air with Ryan Seacrest - News & more from the live radio show, On Air with Ryan Seacrest (באנגלית)
88. ↑  Adam Lambert Has Qualities Needed to Be Next American Idol - Yahoo! Voices - voices.yahoo.com, web.archive.org, ‏2013-07-24
89. ↑  Adam Lambert: Fashion Trailblazer, The Cut (באנגלית)
90. ↑  Simon Doonan: Musings on his LOGO show, 'Beautiful People,' and Adam Lambert's 'guts', EW.com (באנגלית)
91. ↑  SKINGRAFT - Jonny + Adam on MTV Playground, web.archive.org, ‏2012-05-07
92. ↑  Yahoo, Yahoo (באנגלית)
93. ↑  Adam Lambert’s Fashion Advice By Jeremy Kinser... web.archive.org, ‏2012-02-13
94. ↑  Adam Lambert's Fault magazine cover shoot and revealing interview, Pressparty (באנגלית)
95. 1 2  Amy SciarrettoPublished: December 10, 2012, Adam Lambert Covers Fiasco Magazine in Black, PopCrush (באנגלית)
96. ↑  Adam Lambert Starstruck by Meeting Madonna, PEOPLE.com (באנגלית)
97. 1 2  Adam Revisited, www.out.com, ‏2011-12-07 (באנגלית)
98. ↑  David Balls, Adam Lambert 'inspired by British acts', Digital Spy, ‏2010-02-19 (באנגלית)
99. ↑  My Bowie: Adam Lambert, www.out.com, ‏2013-03-12 (באנגלית)
100. ↑  Matt Diehl, Matt Diehl, Adam Lambert Storms the Dance Floor on New LP, Rolling Stone, ‏2011-11-28 (באנגלית)
101. ↑  You Did It! Adam Lambert Raises $1,000,000 Donated for Charity! | The Official Adam Lambert Site, web.archive.org, ‏2011-10-09
102. ↑  Adam Lambert Supports Education, www.donorschoose.org
103. ↑  Adam & Glam Nation Support Education, www.donorschoose.org
104. ↑  Adam Lambert- DonorsChoose.org | Pennyroyal Studio, web.archive.org, ‏2011-10-19
105. ↑  Pennyroyal Studio, web.archive.org, ‏2013-07-24
106. ↑  Adam's 29th Birthday, web.archive.org, ‏2013-10-14
107. ↑  Adam Lambert's 'Charity: Water' Project is the Gift that... | Gather | Gather, web.archive.org, ‏2013-11-10
108. ↑  Video: Adam Lambert Performs Stunning Acoustic Version Of "Aftermath" On American Idol Results Show | Neon Limelight - Exclusive Music News, Artist Interviews, Reviews, Photos!, neonlimelight.com
109. ↑  The Rays of Sunshine Concert – 7 June 2012 | Life at The Hall, web.archive.org, ‏2012-10-15
110. ↑  QueenOnline.com - Page not found, www.queenonline.com
111. ↑  Adam Lambert performs at concert supporting Md same-sex marriage - DC News Weather Sports FOX 5 DC WTTG, web.archive.org, ‏2013-07-20
112. ↑  We Are Family Foundation 2012 Celebration Gala 2.0, Eventbrite (באנגלית)
113. ↑  הכרזה, באתר web.archive.org
114. ↑  The Life Ball Opening 2013 | Life Ball, web.archive.org, ‏2013-08-23
115. ↑  We Are Family Foundation - From: Roro, web.archive.org, ‏2013-02-05
116. ↑  Judith Light, Adam Lambert and More Appear at ‘Broadway Bares’ to Fight AIDS, www.current-movie-reviews.com (באנגלית)
117. ↑  TV News Desk, VIDEO: Adam Lambert & Nile Rodgers Unveil New Track 'Lay Me Down', BroadwayWorld.com (באנגלית)
118. ↑  Ryan Reed, Ryan Reed, UNICEF Launches John Lennon-Inspired #IMAGINE Campaign, Rolling Stone, ‏2014-11-21 (באנגלית)
119. ↑  Share The Sound Of An AIDS Free Generation, Look to the Stars, ‏2014-11-04 (באנגלית)
120. ↑  Adam Lambert joins The One For The Boys Fashion Ball, Music-News.com (באנגלית)
121. ↑  A. B. C. News, Selena Gomez, Adam Lambert, Britney Spears and More Record Tribute Song for Orlando Victims, ABC News (באנגלית)
122. ↑  Adam Lambert honors George Michael at emotional Project Angel Food gala, www.yahoo.com (באנגלית)
123. ↑  Gil Kaufman, Adam Lambert Says AMA Kiss Was 'In The Moment', MTV News (באנגלית)
124. ↑  SDGLN Staff, Adam Lambert, Kathy Griffin to celebrate LGBT victories at Los Angeles Equality Awards, San Diego Gay and Lesbian News, ‏2011-08-10 (באנגלית)
125. ↑  Adam Lambert and Mother Both Honored by PFLAG | News | The Advocate, web.archive.org, ‏2011-12-11
126. ↑  Gil Kaufman, Adam Lambert Encourages Gay Fans In 'It Gets Better' Video, MTV News (באנגלית)
127. ↑  Adam Lambert- The Trevor Project | Pennyroyal Studio, web.archive.org, ‏2011-10-28
128. ↑  Spirit Day 2011: Join Ellen DeGeneres, Adam Lambert and more in taking a stand against bullying - Zap2it, web.archive.org, ‏2013-03-25
129. ↑  Click here to support Adam Lambert Glambert FanArmy, GoFundMe Charity (באנגלית)
130. ↑  TV News Desk, Adam Lambert, Rosie O'Donnell Join Cyndi Lauper's HOME FOR THE HOLIDAYS Benefit, BroadwayWorld.com (באנגלית)
131. ↑  Adam Lambert gives an exclusive interview to Pressparty, Pressparty (באנגלית)
132. ↑  Steve Rothaus' Gay South Florida, miamiherald.typepad.com
133. ↑  GLAAD to honor Adam Lambert at the #glaadawards in San Francisco, GLAAD, ‏2013-03-28 (באנגלית)
134. ↑  Adam Lambert, LeAnn Rimes Flick Off Bullies, Billboard (באנגלית)
135. ↑  Greg Hern, ez, Adam Lambert and Lily Tomlin among stars at emotional LA premiere of Bridegroom, Gay Star News, ‏2013-10-16 (באנגלית)
136. ↑  , Twitter
137. ↑  British LGBT Awards – The official site for the British LGBT Awards. View the nominees and winners. (באנגלית)
138. ↑  Hilary Hughes, Adam Lambert Isn't Here to Replace Freddie Mercury. He's a Queen Frontman for the 21st Century. Esquire, ‏2017-06-30 (באנגלית)
139. ↑  Adam Lambert: Love Letter to the LGBTQ Community, Billboard (באנגלית)
140. ↑  BWW News Desk, Adam Lambert Joins Point Foundation Gala Honoring Jill Soloway, BroadwayWorld.com (באנגלית)
141. ↑  American Idol and Queen singer Adam Lambert shared his journey with an LGBT+ youth club, indy100, ‏2018-06-02 (באנגלית)
142. ↑  Althea Legaspi, Althea Legaspi, Adam Lambert Launches Non-Profit to Support LGBTQ+ Organizations, Rolling Stone, ‏2020-01-23 (באנגלית)
143. ↑  Lorena Blas, ‏Idol Adam Lambert 'comes out' in print, באתר USA Today, ‏15 ביוני 2009
144. ↑  Adam Lambert Talks Life and Love with SFGN, web.archive.org, ‏2013-04-12
145. ↑  Adam Lambert Net Worth, Celebrity Net Worth, ‏2020-05-27 (באנגלית)
146. ↑  Adam Lambert Is Instagram Official With Boyfriend Javi Costa Polo, Entertainment Tonight (באנגלית)
147. ↑  Gracious Egedegbe, Inside Adam Lambert’s Relationship with His 13-Year Younger Boyfriend and Their Sudden Breakup, news.amomama.com, ‏2020-06-22 (באנגלית)
148. ↑  Adam Lambert Shows Off Tattoos, Admits 'I Am Fully Addicted' | ExtraTV.com, Extra (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16241204b (data)
* GND: 139881581
* ISNI: 0000 0001 1483 2009
* LCCN: n2009037034
* MusicBrainz: e942594a-91cc-427a-8beb-6815c28e9254
* NKC: xx0130766
* NLP: a0000002877041
* SUDOC: 164925090
* VIAF: 12920686
* WorldCat: lccn-n2009037034

 |